ट्रेन के एक ही कोच में 13 किशोरियों को यात्रा करते देख महिला एस्‍कॉर्ट की कांस्टेबल मीना ने आरपीएफ बस्ती पोस्ट को मैसेज पास किया। मैसेज मिलते ही इंस्पेक्टर नरेंद्र यादव, कांस्टेबल इंद्रजीत गिरी, शेरबहादुर प्रजापति और महिला कांस्टेबल रीना वर्मा बस्ती स्टेशन पहुंच गए और ट्रेन से सभी 13 युवतियों को और उनके साथ यात्रा कर रहे दो पुरुषों को नीचे उतार लिया। सभी किशोरियां महराजगंज जिले की हैं। आरपीएफ ने उन्‍हें ट्रेन से उतारने के बाद चाइल्‍ड लाइन और महिला हेल्पलाइन के सुपुर्द कर दिया।